《答宗臣佳章》
宋代·杨杰

幽闲外世缘，白日抱琴眠。诗就多惊俗，楼居半是仙。

竹床斜倚杖，藓壁倒垂鞭。翻笑红尘客，马头缰辔牵。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。